AUTOORIENTEERUMINE

“OTEPÄÄ KARIKAS 2003”
VALIKORIENTEERUMINE
 “LUTSU KEVAD”
J U H E N D

I TOIMUMISE AEG JA KOHT
1. Võistlus toimub 05.  APRILL 2003.
2. Võistlusvorm: öine vöönd-valikorienteerumine.
3. Võistlus viiakse läbi   üldliikluseks avatud teedel.
4. Võistluse algus 05.04.2003 kell 19.00 Otepää vallas Lutsu Turismitalus.
II KORRALDAJA
Võistluse korraldab MTÜ Pühajärve Autosport
Haldor Mölder  võistluse juht.
Voldemar Tasa peakohtunik.
III EELREGISTREERIMINE
1. Eelregistreerimine algab 10.märtsil 2003 ja lõpeb  30.  märtsil 2003.
2. Eelregistreerimine telefonil 076 55094 või 055 943684.
3. Osavõtumaks eelregistreerinud ekipaažidele on 200 EEK. Osavõtumaks tasuda MTÜ Pühajärve Autosport a/a 10220015392010 Eesti Ühispank, selgitusega AO osavõtumaks 3- päeva jooksul. Kontoväljavõte võetakse 02.04.03.
4. Kohapeal lisaregistreerijatele osavõtumaks 300 EEK sularahas.
5. Võistlusele eelregistreeritakse kuni 30 ekipaaži.
IV STARDIJÄRJEKORD
1. Stardijärjekord  loositakse.
2. Starditakse stardinumbrite järjekorras 1, 2, 3, …..
3. Võistlusnumbreid sõidukitele ei väljastata.
V NÕUDED EKIPAAZILE JA VÕISTLUSAUTOLE
1. Võistlusautoks võib olla  kehtiva LS  nõuetele vastav  mootorsõiduk, mille juhtimiseks on vajalik B kat. juhiluba.
2. Ekipaaž on kaheliikmeline – juht ja orienteeruja, kolmandate isikute viibimine võistlusautos on keelatud.
3. Piik- ja/ või talviste rallirehvide kasutamine on keelatud.
4. Võistlejate varustusse peaksid kuuluma jooksurõivad ja – jalatsid ning töökorras käsivalgusti(d).
VI PROGRAMM
Registreerimine 19:00-19:15
Lisaregistreerimine 19:15-19:30
Stardijärjekorra loosimine 19.30-20.00
Eelinfo  20:00-20:30
Autode tehnokontroll  20:30-20:50
START 1. võistlusautole   21:00
VII VÕISTLUSMATERJALID
1.Must-valged võistluskaardid, millele on kantud  kaardi mõõtkava, põhja- lõuna suund ja KP-de asukohad  - tähistatud punase ringiga, mille sees on punkt.
2. Topeltringistus  näitab, et antud KP läbimine on kohustuslik.
3. Kontroll-leht KP-de läbimise fikseerimiseks.
VIII VÕISTLUSE KIRJELDUS
1.	Start  ja  finiś  (SF) ning Ametlik Teadetetahvel asuvad  Lutsu Turismitalu saalis.
2.	Stardiintervall on 1- 3 minutit sõltuvalt  osavõtjate arvust.
3. Koos stardikorraldusega saab ekipaaž võistluse juhilt võistluskaardid ning lahkub koheselt stardist.
4. Starti hilinenud ekipaaži stardiajaks loetakse talle stardiprotokollis määratud aeg.
5. Ekipaaz läbib KP-d vabalt valitud järjekorras, vööndeid võib läbida korduvalt.
6. KP-de paroolid märgitakse kontroll-lehe vastava vööndi reale KP-de läbimise järjekorras.
7. Kohustusliku läbimisega KP-s tuleb märkida KP kood kontroll-lehe allservas asuvasse lahtrisse ning täiendavalt märkida juurde antud KP parool. Mitteloetava, ebaõige või vale parooli või koodi korral loetakse antud KP mitteläbituks.
8. Ekipaazi aeg käivitub stardis ja seiskub finisis. Ekipaazil on kasutada KP-de läbimiseks normaalaeg 2  tundi, selle lõppemisel lisaaeg  1+1 tundi. 
9.  Finisis fikseeritakse aeg (tund, minut, sekund) hetkel kui võistleja, sisenedes Lutsu Turismitalu saali, möödub SF tähisest. Võistleja peab 10 sek jooksul andma kontroll-lehe peakohtunikule.
10. ETTEVAATUST!!! Võistlusautod võivad liikuda rajal  teineteisele vastu. Juht peab täitma kõiki LS nõudeid, Pühajärve Autosport ei  vastuta juhi sõiduvigade eest.
IX KP-d  PAROOL JA KOOD
1.KP tähiseks  on   mustapõhjalised tahvlid , millel on  valgustpeegeldav täht või number või kujund (parool) või valgust mittepeegeldav parool valgustpeegeldavas  raamis.
2. KP kood  (kuni kolmest  tähest või numbrist koosnev  kombinatsioon) asub KP tähise tagumisel küljel.
3.KP tähised paigaldatakse kindlale orientiirile, läbitava tee servast mitte kaugemale kui10m ja maapinnast mitte kõrgemale kui 2m, parooliga asukohatähise poole.
4. KP-d ei pruugi olla teelt nähtavad.
X  PREEMIAPUNKTID (pp) 
1. Läbitud ja õigesti kontroll-lehele märgitud KP parool annab ekipaazile 6 pp, s.h. ka kohustusliku läbimisega KP-d. 
2. Läbitud  KP pp  korrutatakse vööndi  järjekorranumbriga.
XI  KARISTUSPUNKTID (ktp)
1.Läbimata kohustuslik KP – vastava KP ja vööndi korrutis kahekordses väärtuses.
2. Lisaaja iga alustatud minut esimesel tunnil  -  0,5 ktp.
3. Lisaaja iga alustatud  minut teisel tunnil  -  2 ktp.
4. Kontroll-lehele märkimata, mitteloetav, ebaõige või valele vööndireale märgitud KP parool ja/või puuduv, mitteloetav  või ebaõige kood  -  läbimata KP.
5. Kontrollaja (4 tundi) ületamine, võistlusmaterjalide üleandmise korra  eiramine finisis, katkestamine, ebasportlik käitumine, kohtunike nõuete eiramine – DSQ.
XII TULEMUSED
1.Tulemuste arvestamisel lahutatakse kogutud pp-dest kõik ktp-d. Parima tulemuse saab suurema punktisumma säilitanud ekipaaz.
2. Võrdsete tulemuste korral saab kõrgrma koha ekipaaz, kes:
a)	läbis suurema arvu KP-d kokku
b)	läbis KP-d vähema ajakuluga
c)	kogus vähem ktp-sid
d)	omab väiksemat stardinumbrit.
XIII KATKESTAMINE
Katkestamise korral  kontroll-lehel antud telefonil stardinumbri  ja katkestamise põhjuse teatamine on kohustuslik. 
XIV PROTESTID
1. Proteste võistlustulemuste õigsuse kohta võib esitada kirjalikult vastavalt  Võistlusmääruses sätestatud korrale.
2. Protestimaks on 500 EEK. Õigustatud protesti korral protestimaks tagastatakse.
3. Protestiaja möödumisel proteste enam vastu ei võeta, ka siis, kui need oleksid õigustatud.
XV AUTASUSTAMINE
1. Autasustatakse I; II ja III koha saavutanud ekipaazi liikmeid raamitud diplomi ja medaliga.
2. Eelviimasele kohale lohutusmeene.
3. Võimaluse korral  eriauhinnad.
XVI LISASÄTTED
1.	Vööndeid on 5 -  kaugus SF-st  3 – 6 – 9 – 11,5 – 14  km. 
2.	Võistlustrassi orienteeruv kogupikkus on 100 km (kõikide KP-de läbimiseks lühimat marsruuti kasutades).
3.	Korraldaja soovitab KP-des peatumisel sisse lülitada auto ohutuled. 
3. Võistlus toimub,  kui osavõtjaid on vähemalt 10 ekipaazi.
4. Võistlejad osalevad  täielikult omal vastutusel, s.t. kannavad ise kõikvõimalikud võistlusega kaasnevad kulud.
5. Võistlusjuhend on kooskõlas EAL  AO VM-iga.
6. Eelregistreeritud ekipaazid, võistlustulemused ja edetabel  Pühajärve Autospordi koduleheküljel www.hot.ee/autoorient/

Pühajärve Autosport soovib Teile meeldivat ja elamusterohket orienteerumist!!!